section_heading: Povijest
paragraph_text: Nakon Prvog svjetskog rata Istra je prešla u ruke Italije. Tokom par sljedećih desetljeća Hrvati i Slovenci su bili prisiljeni na talijanizaciju: morali su talijanizirati imena, hrvatske i slovenske škole su bile zabranjene i sl. Talijanska vlada je u Istru naselila oko 4000 Talijana iz Italije, za potrebe državne uprave i sigurnosnog aparata. Ti potezi su pogoršali već ionako napete međuetničke odnose, koji su obilježili istarsku svakodnevicu od kasnih 1870. godina naovamo.